पाहा व्हीडिओ: सिंगापूरच्या भेटीत किम वाचणार अपेक्षांचा पाढा

म्हणूनच या भेटीवर सिंगापूर हा देश दोन कोटी सिंगापूर डॉलर म्हणजेच अंदाजे 100 कोटी रुपये खर्च करणार आहे. या रकमेतली अर्धी रक्कम ही केवळ या दोघांच्या सुरक्षेसाठी खर्च करण्यात येणार आहे.

या भेटीत अमेरिका आणि उत्तर कोरियामध्ये एखादा करार झाल्यास सिंगापूरला इतिहास नेहमी आठवलं जाईल, असं किम यांनी लूंग यांना भेटल्यानंतर म्हटलं आहे.

दरम्यान, 5 जूनला सिंगापूरचे परराष्ट्र मंत्री विवियन बालकृष्णन यांनी वाशिंगटनमध्ये म्हटलं होतं की, "या भेटीच्या यजमानपदासाठी सिंगापूरनं स्वत:हून हात पुढे केला नव्हता, तर अमेरिकेनं यासाठी आम्हाला विचारणा केली होती. मला वाटतं की, सिंगापूरच्या लोकांना याचा अभिमान असायला हवा. निष्पक्ष, विश्वासू आणि सुरक्षित असल्यामुळेच आमच्या सिंगापूरची भेटीसाठी निवड करण्यात आली आहे."

उत्तर कोरियाच्या अपेक्षा काय?

या भेटीतून अमेरिकेला काय हवंय, हे तर जगजाहीर आहेच - उत्तर कोरियाने आण्विक नि:शस्त्रीकरण करावं.

पण कित्येक दशकं पैसा आणि मेहनती घालून जमवलेली ही अण्वस्त्रं उत्तर कोरियाने त्यागली तर त्यांना त्याबदल्यात काय मिळणार?... आणखी 4000 वर्णांसाठी लेख सुरू ठेवा:
साहजिकच या त्यागाची परतफेड म्हणून उत्तर कोरियाच्याही काही मागण्या आणि अपेक्षा असतीलच.

ट्रंप आणि किम यांच्या ऐतिहासिक बैठकीवर साऱ्या जगाचं लक्ष लागून आहे

अमेरिका उत्तर कोरियानजीक अनेक वर्षं युद्धनौका, युद्धविमानं आणि सैन्य पाठवत आला आहे. या प्रकाराला आळा घालण्याची मागणी किम करू शकतात.

दक्षिण कोरियाबरोबरच्या सैन्य कारवाईंसाठीच्या कसरती थांबवण्याचा त्यांनी याआधीही आग्रह केला होता.

सोबतच उत्तर कोरियाची अर्थव्यवस्था सुधारण्याचं किम जाँग-उन यांचं उद्दिष्ट आहे. त्यामुळे त्यांच्या देशावरचे आंतरराष्ट्रीय निर्बंध उठवण्याची मागणी करण्याची शक्यता व्यक्त केली जात आहे. 

सोबतच, किम यांना आता जागतिक पातळीवर एक महत्त्वाचा नेता व्हायचं आहे. अमेरिका, रशिया, चीन, दक्षिण कोरियासारखाच मान उत्तर कोरियाला मिळावा, त्यांनाही त्याच पातळीवरची वागणूक मिळावी, यासाठी ते प्रयत्नशील आहेत. 

किम यांचं सिंगापूरमध्ये आगमन

भेटीच्या आदल्या दिवशी म्हणजेच सोमवारी उत्तर कोरियाच्या सरकारी वृत्तसंस्था सहसा किम यांच्याभोवतीच्या ताज्या घडामोडींवर बातम्या देत नाही. या सिंगापूर भेटीचाही तिथे फार थोडाच उल्लेख आहे, पण रोडोंग सिनमन वृत्तपत्राने आपल्या संपादकीयमध्ये किम जाँग-उन सिंगापूरमध्ये असल्याच्या वृत्तांना दुजोरा दिला आहे.

"या भेटीतून घेऊन आपण नव्या युगातल्या आव्हानांना तोंड देण्यासाठी नवी नाती निर्माण करत आहोत," असं या लेखात म्हटलं आहे.

"यापूर्वी कुठल्याही देशाबरोबर आमचे फार चांगले संबंध नसले तरी, जर तो देश आमच्या स्वायत्ततेला धक्का पोहोचवणार नसेल तर आम्ही नक्कीच चर्चतून संबंध सुधारू शकतो," असं या संपादकीयमध्ये म्हटलं आहे.

भेट सिंगापूरमध्येच का?

अमेरिकन राष्ट्राध्यक्ष डोनाल्ड ट्रंप आणि उत्तर कोरियाचे सर्वेसर्वा किम जाँग उन यांच्या भेटीसाठी दोन्ही कोरिया देशांमधला लष्कर विरहित भाग(DMZ), मंगोलिया आणि बीजिंग ही नावंही सुरुवातीला चर्चेत होती. 

उत्तर कोरिया आणि चीन यांच्या दरम्यान मोठ्या प्रमाणावर व्यापारी देवाणघेवाण होते. त्यामुळे अमेरिकेनं बीजिंगच्या नावाला काट मारली. उत्तर कोरियाशी बोलणी करण्यासाठी चीनची मध्यस्थी नको, अशीच त्यांची भूमिका होती. 

उत्तर कोरियाचे निवडक देशांशी व्यापारी संबंध आहेत. त्यात सिंगापूर वरच्या क्रमांकावर आहे. 2016मध्ये उत्तर कोरियाच्या व्यापारात सिंगापूरचा क्रमांक आठवा होता. 

टक्केवारीत सांगायचं तर उत्तर कोरियाच्या...